Ritratt minn Sharon McCutcheon fuq Pexels .td_uid_2_60841a8f6961a_rand.td-a-rec-img{text-align:left}.td_uid_2_60841a8f6961a_rand.td-a-rec-img img{margin:0 auto 0 0} Permezz tal-kampanja 'Learn, Interact, Share', żgħażagħ dipendenti fuq id-droga se jingħataw l-għajnuna biex jegħlbu dan il-vizzju. Il-kampanja se tkun immirata l-aktar għall-adolexxenti, iżda tapplika wkoll għal vittmi tad-droga akbar fl-età. Bħala parti mill-kampanja se titnieda website, se jixxandar materjal informattiv fuq il-midja soċjali, fuq it-televiżijoni u fuq ir-radju, u se jkunu ppublikati ktejjeb u materjal ieħor informattiv. Se jkun hemm ukoll appelli kontra kull forma ta' dipendenza, bil-messaġġ ewlieni jkun li kull min jinsab f'din id-diffikultà se jsib għajnuna mingħajr ma jkun iġġudikat ħażin. Dan tħabbar mill- Ministru għas-Solidarjetà u l-Ġustizzja Soċjali, il-Familja u d-Drittijiet tat-Tfal Michael Falzon u s-Segretarju Parlamentari għaċ-Ċittadinanza u l-Komunitajiet Alex Muscat fi stqarrija. Il-Ministru Falzon qal li l-kampanja se tibda fis-26 ta' Ġunju li ġej, fil-Jum Dinji kontra l-Abbuż mid-Droga. Il-kampanja se ssir wara ftehim li ġie ffirmat bejn il-Foundation for Social Welfare Services u l-Aġenzija Komunità Malta. Il-kampanja se tiġi tiswa €90,000. Falzon qal li din il-kampanja se tkun innovattiva, u se tkun qed twassal il-ħsibijiet, il-biżgħat u l-aspirazzjonijiet taż-żgħażagħ stess. Alex Muscat qal li dan l-investiment se jgħin biex tingħata għajnuna lil eluf ta' ċittadini Maltin. "Filwaqt li nirrispettaw id-dritt tal-għażla responsabbli u ħielsa tal-individwu, irridu nedukaw kontra d-dipendenzi. Parir f'waqtu jista' jsalva l-ħajjiet u jgħin meta bni edem ma jkunx jaf fejn għandu jirrikorri biex jgħix ħajja aħjar", qal is-Segretarju Parlamentari. Kif se jkollna kampanja bħal din fl-istess ħin li l-Gvern irid riforma tal-liġi tal-kannabis? Minkejja din il-kampanja li se tiġi mnedija mill-Gvern, xorta waħda jibqa' l-fatt li l-istess Gvern qiegħed jaħdem biex ibiddel il-liġi tal-kannabis. Dan minkejja stqarrija li ħareġ il-Kulleġġ tat-Tobba tal-Familja Maltin, aktar kmieni din il-ġimgħa, fejn sostna li l-kannabis tagħmel ħsara akbar fl-imħuħ ta' żgħar u żgħażagħ. Ma' dan żiedu li hemm ukoll ir-riskju reali li jimxu għal drogi aktar iebsa u mhux permessi. L-effetti tal-kannabis: "Il-kannabis ta' ħsara akbar fl-imħuħ tat-tfal u żgħażagħ" – Il-Kulleġġ tat-Tobba tal-Familja Min-naħa l-oħra, d-Direttur tal-Caritas Anthony Gatt qal li hemm bżonn li wieħed jaħseb sew dwar jekk il-kannabis għandhiex titpoġġa fl-istess kategorija tas-sigaretti u l-alkoħol. Gatt qal ukoll li kull min jisfa vittma tal-vizzju jispiċċa jonfoq somom kbar ta' flus biex ikompli jitma' din id-dipendenza. Saħaq ukoll li dawn il-vittmi jbatu mill-ansjetà li jistgħu jinqabdu, kif ukoll isofru minn riperkussjonijiet mentali. Iktar effetti tal-kannabis: Filmat: "L-użu tal-kannabis jirdoppja ċ-ċans ta' skiżofrenija" – Il-Psikjatra Zahra .td_uid_3_60841a8f698f6_rand.td-a-rec-img{text-align:left}.td_uid_3_60841a8f698f6_rand.td-a-rec-img img{margin:0 auto 0 0}